text: Nye tog får DSB til at udvide i Fredericia
  12 september 2017 kl. 13.42
  Fredericia styrker sin position som jernbaneby. De skal modtage og klargøre de cirka 200 nye togsæt, som fra 2023 skal afløse de skandaleramte IC4-tog.
  Fredericia konsoliderer sin i forvejen stærke position som jernbaneby nummer ét efter København og Aarhus.
  DSB’s store værksted ved banegården, ”hvor alle skifter”, skal modtage og klargøre en væsentlig del af cirka 200 nye togsæt med i alt 43.000 siddepladser, som i 2023-2029 afløser de skandaleramte IC4-tog og de trofaste IC3-tog.
  Det skriver Fredericia Dagblad tirsdag.
  I København og Aarhus udvider DSB også for at modtage de mange togsæt i milliardprojektet ”Fremtidens Tog”.
  I Aarhus ønsker DSB endda et helt nyt værksted ved Årslev syv kilometer vest for Aarhus H. I København vokser DSB’s værksteder på Otto Busses Vej mellem Københavns Hovedbanegård og Sydhavnen.
  